ΓΡΑΠΤΗ ΕΡΩΤΗΣΗ E-0287/02

υποβολή: Monica Frassoni (Verts/ALE) προς την Επιτροπή

(8 Φεβρουαρίου 2002)

Θέμα: Σχέδια ανάπτυξης του θεματικού πάρκου Gardaland στο Castelnuovo del Garda στην Ιταλία

Με την ερώτηση Ε-2653/00(1) είχαμε επισημάνει ότι ο δήμος του Castelnuovo del Garda είχε προβεί σε ορισμένες τροποποιήσεις του σκοπού χρήσης των οικοπέδων που προβλέπεται στις ισχύουσες χωροταξικές διατάξεις, προκειμένου να καταστεί δυνατή η επέκταση του θεματικού πάρκου Gardaland (γενική τροποποίηση του Γενικού Ρυθμιστικού Σχεδίου (ΓΡΣ) του δήμου Castelnuovo, η οποία εγκρίθηκε από την Περιφέρεια του Veneto στις 6 Ιουλίου 1999 με την απόφαση του περιφερειακού οργάνου διακυβέρνησης αριθ. 2340). Μία από τις τροποποιήσεις αφορά την ζώνη για συνεδριακές δραστηριότητες D5 και 1, της οποίας το σχέδιο οικοπεδοποίησης της ξενοδοχειακής ζώνης Gardaland εγκρίθηκε οριστικά στις 24.10.2001 (απόφαση του δημοτικού συμβουλίου αριθ. 44). Πριν από τηνλοποίηση του προαναφερόμενου σχεδίου οικοπεδοποίησης δεν προβλέφθηκε καμία εξέταση των περιβαλλοντικών επιπτώσεων (screening), παρά το γεγονός ότι το σχέδιο αυτό θα μπορούσε να συγκαταλεγεί σε μία από τις ακόλουθες κατηγορίες: θεματικά πάρκα, παραθεριστικοί οικισμοί και ξενοδοχειακά συγκροτήματα εκτός αστικών περιοχών, οποιαδήποτε τροποποίηση ή επέκταση έργων που απαριθμούνται στο παράρτημα Ι ή στο παράρτημα ΙΙ τα οποία έχουν ήδη εγκριθεί, εκτελεσθεί ή εκτελούνται και τα οποία μπορεί να έχουν σημαντικές αρνητικές επιπτώσεις στο περιβάλλον (οδηγία 97/11/ΕΚ(2), παράρτημα ΙΙ).

Το έργο περιλαμβάνει την κατασκευή εγκαταστάσεων 100 000 περίπου τ.μ για ξενοδοχειακές, συνεδριακές και ψυχαγωγικές δραστηριότητες, οι οποίες θα συνδέονται με τις λειτουργίες του πάρκου αναψυχής Gardaland σε μία περιοχή η οποία είναι ιδιαίτερα ευαίσθητη από περιβαλλοντική άποψη και, επιπλέον,πόκειται σε εξαιρετικά έντονες χωροταξικές ανακατατάξεις.

Θα πρέπει δε ναπογραμμιστεί ότι η Ένωση ξενοδόχων της Βερόνα για την περιοχή της λίμνης Garda απηύθηνε στις 12.11.2001, στο πλαίσιο σχετικού δημοσιεύματος, έκκληση να σταματήσει η κερδοσκοπία με ακίνητα που αφορά τους δήμους του Basso Garda και απειλεί την φυσική κληρονομιά της περιοχής, η οποία αποτελεί σημαντική πηγή εσόδων για την τοπική τουριστική βιομηχανία και για την οποία έχειποβληθεί στην Περιφέρεια του Veneto σχετικό σχέδιο(3).

Προτίθεται η Επιτροπή να παρέμβει, προκειμένου να πραγματοποιηθεί μία εξέταση (screening), με στόχο να εξακριβωθεί, κατά πόσο είναι αναγκαία η διενέργεια αξιολόγησης των περιβαλλοντικών επιπτώσεων για το σχέδιο του πάρκου αναψυχής Gardaland;

(1) ΕΕ C 136 E της 8.5.2001, σελ. 68.

(2) ΕΕ L 73 της 14.3.1997, σελ. 5.

(3) Στις κατευθύνσεις του σχεδίου της έκτασης της λίμνης Garda που προβλέπονται στο περιφερειακό εδαφικό σχέδιο συντονισμού, κύριο μέσο του σχεδιασμού της Veneto (βλ. Πρόβλεψη Περιφερειακού Σχεδίου της Veneto αριθ. 250/1991), γίνεται, αντίθετα, σαφής λόγος για προστασία των φυσικών και περιβαλλοντικών πόρων και για τον συνακόλουθο περιορισμό των οικιστικών παρεμβάσεων.

Απάντηση της κας Wallstrm εξ ονόματος της Επιτροπής

(21 Μαρτίου 2002)

Η Επιτροπή θεωρεί ότι τα προγράμματα και τα σχέδια δεν καλύπτονται από την οδηγία 85/337/EOK του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), είτε πριν είτε μετά από την τροποποίησή της από την οδηγία 97/11/ΕΚ του Συμβουλίου, της 3ης Μαρτίου 1997.

Εάν θεωρηθεί ότι το σχέδιο έχει ουσιαστικά τα χαρακτηριστικά προγράμματος, εφαρμόζεται η οδηγία 85/337/EOK. Εντούτοις, βάσει των πληροφοριών που έχει διαβιβάσει το Αξιότιμο Μέλος του Κοινοβουλίου, αυτή τη στιγμή, δεν μπορεί να συναχθεί ότι το σχέδιο για την παραχώρηση ζώνης για ανέγερση ξενοδοχείων που εγκρίθηκε στις 24 Οκτωβρίου 2001 μπορεί να θεωρηθεί πρόγραμμα.

Λαμβάνονταςπόψη τα ανωτέρω, δεδομένης της έλλειψης συγκεκριμένων λόγων καταγγελίας όσον αφορά την εφαρμογή της προαναφερθείσας οδηγίας για την εκτίμηση των περιβαλλοντικών επιπτώσεων (environmental impact assessment — EIA), στη συγκεκριμένη περίπτωση, καμία παραβίαση της οδηγίας δεν μπορεί να στοιχειοθετηθεί αυτή τη στιγμή. Εάν το Αξιότιμο Μέλος του Κοινοβουλίου παρείχε αναλυτικές πληροφορίες που θα επέτρεπαν στην Επιτροπή να αξιολογήσει το θέμα σε σχέση με την οδηγία EIA, η Επιτροπή θα ήταν σε θέση επίσης να διερευνήσει το εν λόγω θέμα.

Δυνάμει της οδηγίας 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων(2), ορισμένα σχέδια και προγράμματα που είναι πιθανό να έχουν σημαντικές επιπτώσεις στο περιβάλλονπόκεινται σε περιβαλλοντική εκτίμηση. Εντούτοις, αυτή τη στιγμή, τα κράτη μέλη δενποχρεούνται ακόμη να εφαρμόζουν τις διατάξεις της εν λόγω οδηγίας. Η προθεσμία για τα κράτη μέλη προκειμένου να θέσουν σε ισχύ τις αναγκαίες νομοθετικές, κανονιστικές και διοικητικές διατάξεις ώστε να συμμορφωθούν με την εν λόγω οδηγία είναι η 21η Ιουλίου 2004.

(1) ΕΕ L 175 της 5.7.1985.

(2) ΕΕ L 197 της 21.7.2001.